夜投臨潁陸周仲館待甚悉
作者：李之儀
朝代：宋

paragraphs: 冥行眼忽明，乃是到臨潁。
倦馬倚風嘶，凍僕望門逞。
初非敢此期，勢逼豈容傾。
是身雖無難，從者固當省。
主人頗料理，燈燭分炯炯。
熾炭解噤頤，重帷護寒領。
招魂幾剪紙，感惠非尚褧。
粲然一笑開，那復嗟斷梗。
我生且莫落，隨遇輒自警。
轉盼已歸空，區區徒畫餠。